Diari Oficial de la Generalitat Valenciana


Sumari del DOGV 9717, del 03-11-2023 (2023/10767)

RESOLUCIÓ 28 de setembre de 2023, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic de modificació puntual número 2 del Pla especial del campus de la Universitat Miguel Hernández, al terme municipal d'Orihuela. Expedient 015/2766-EOC.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9717

Data del DOGV
:   03-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/10457


Data del document
:   28-09-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * impacte ambiental

RESOLUCIÓ 28 de setembre de 2023, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic de modificació puntual número 2 del Pla especial del campus de la Universitat Miguel Hernández, al terme municipal d'Orihuela. Expedient 015/1135-IFT. [2023/10444]  
  
De conformitat amb l'article 53.7 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
Publicar en el Diari Oficial de la Generalitat Valenciana l'informe ambiental i territorial estratègic corresponent a l'expedient 015/6118-YJM Orihuela (Alacant).  
«Informe ambiental i territorial estratègic  
Tràmit: modificació puntual núm. 2 del Pla especial del campus de la Universitat Miguel Hernández.  
Promotor: Ajuntament d'Orihuela.  
Autoritat substantiva: Comissió Territorial d'Urbanisme d'Alacant.  
Localització: terme municipal d'Orihuela.  
Expedient 015 - 2020 - EAE.  
La Comissió d'Avaluació Ambiental, en sessió celebrada el 27 de maig de 2021, va adoptar l'acord següent:  
Vista la proposta d'informe ambiental i territorial estratègic de la modificació puntual núm. 2 del Pla especial del campus de la Universitat Miguel Hernández d'Orihuela, en els termes següents:  
En data 11 de febrer de 2020 ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental una sol·licitud d'inici de l'avaluació ambiental i territorial estratègica de la modificació puntual núm. 2 del Pla especial del campus de la Universitat Miguel Hernández d'Orihuela.  
A. Documentació presentada  
La sol·licitud d'inici, remesa pel Servei Territorial d'Urbanisme d'Alacant, s'acompanya d'esborrany del pla i document inicial estratègic, d'acord amb el que s'estableix en l'article 50 (procediment simplificat) de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format digital.  
B. Planejament vigent  
El planejament municipal vigent és un pla general que es va aprovar el 25 de juliol de 1990, que no ha sigut avaluat ambientalment, en allò que fa referència al sòl urbà i no urbanitzable i el 27 de juliol de 1994 pel que fa al sòl urbanitzable.  
Del pla general es va iniciar el seu procés de revisió i es va emetre el document de referència el 27 de juny de 2013 (expedient 28/12 EAE). No obstant això, mitjançant la Resolució del 10 de desembre de 2018, del director general de Medi Natural i Avaluació Ambiental es va declarar la caducitat d'aquest pel fet que l'Ajuntament no havia presentat la documentació necessària per a continuar amb el procediment d'avaluació ambiental.  
El Pla especial del campus de la Universitat Miguel Hernández va ser aprovat definitivament l'11 de juliol de 2007 per resolució del conseller competent en urbanisme. El seu objecte va ser la creació i ordenació, dins del sòl no urbanitzable, d'un sòl dotacional destinat a la implantació d'aquesta universitat. La seua superfície era de 231.187 m².  
C. Descripció, objecte i justificació  
- El campus de la Universitat està aproximadament a 3 km del nucli urbà d'Orihuela, cap a l'oest, seguint la carretera CV-915. En la llinda nord està el llit del riu Segura.  
Si bé l'ús principal és el d'universitari docent, s'ha de destacar el marcat caràcter científic agrícola d'aquesta universitat que es reflecteix per les seues construccions tipus hivernacle, les seues naus d'assajos i sobretot per les extensions de terreny dedicades al cultiu per a les seues investigacions de caràcter agrícola.  
- Es pretén adaptar alguns paràmetres urbanístics com a edificabilitat neta, grau d'ocupació i reculades a les necessitats actuals del campus. L'edificabilitat total no s'altera i es manté en 47.356 m².  
Bàsicament, es procedeix a disminuir l'edificabilitat d'unes parcel·les per a incrementar les d'unes altres. S'aporta quadre amb les variacions proposades i els majors increments es produeixen en les parcel·les Orcelis, Tudemir i la biblioteca.  
En el planejament actual, les edificabilitats són idèntiques en totes les parcel·les segons els usos; d'aquesta manera es disposen els serveis amb 0,8 m²/m², aules/departaments/laboratoris amb 0,95 m²/m², esportiu amb 0,2 m²/m² i les naus agrícoles amb 0,15 0,8 m²/m². La nova proposta distribueix l'edificabilitat segons la necessitat de cada parcel·la i cadascuna té la seua pròpia; la més alta se situarà en la parcel·la Tudemir amb 1,95 m²/m².  
L'alçària màxima permesa es manté uniforme en els 12 metres i el que varia és el percentatge d'ocupació de cada parcel·la.  
Es manté l'esquema de circulacions consistent en un eix per als vianants central, una circulació perifèrica ortogonal i un passeig de ribera al costat del riu Segura.  
Es manté el programa edificatiu concentrant-lo en la zona sud, i se segueix l'eix per als vianants abans descrit.  
Les parcel·les no edificables no es modifiquen i es mantenen les superfícies existents (en m²):  
  
Instal·lacions Zones verdes Viari  
4.932 7.344 53.421  
  
  
D. Document inicial estratègic  
La documentació no considera que es produïsquen efectes sobre el medi, més enllà dels efectes positius sobre l'economia i la població generats per la culminació de les edificacions educatives.  
En aquest sentit, no s'adopten mesures preventives o compensatòries.  
E. Consultes realitzades  
Per part de l'òrgan ambiental, d'acord amb l'article 51.1 de la 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), la documentació aportada s'ha sotmés a consulta, en qualitat d'administracions afectades:  
  
Consulta Informe Administració pública consultada  
17.03.20 06.05.21 DG Política Territorial i Paisatge: Servei d'Infraestructura Verda i Paisatge  
17.03.20 23.11.20  
07.05.21 DG Política Territorial i Paisatge: Servei d'Ordenació del Territori (PATRICOVA)  
 14.04.20 Subdirecció General d'Ordenació del Territori i Paisatge (ETCV)  
17.03.20 Confederació Hidrogràfica del Segura  
  
  
Nota: els informes rebuts es poden consultar en la pàgina web:  
https://mediambient.gva.es/es/web/evaluacion-ambiental/seguiment-d-expedients-d-avaluacio-ambiental-estrategica una vegada que s'emeta aquest IATE.  
F. Identificació i valoració dels possibles efectes sobre el medi ambient.  
D'acord amb el que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certitud en la determinació de l'existència d'efectes significatius sobre el medi ambient, després de la consulta prèvia a les administracions públiques afectades a què fa referència els articles 48.d i 51.1 de la LOTUP.  
- Urbanisme.  
El Servei Territorial d'Urbanisme d'Alacant emet un informe en data 10 de gener de 2020, en el qual assenyala que la modificació afecta l'ordenació estructural i l'aprovació definitiva correspon a l'òrgan autonòmic. L'òrgan ambiental també és l'autonòmic ja que afecta l'ordenació del sòl no urbanitzable.  
- Risc d'inundació.  
El Servei de Gestió Territorial ha emés un informe que assenyala que l'àmbit està afectat per perillositat d'inundació, si bé és compatible amb les determinacions del PATRICOVA.  
L'àmbit del pla està afectat per nivell 2 de perillositat segons el PATRICOVA i en zona inundable per a períodes de retorn a 100 i 500 anys en la cartografia de l'SNCZI, i el municipi d'Orihuela està declarat com d'elevat risc d'inundació.  
L'informe considera que si bé es tracta d'un sòl no urbanitzable, pel fet que es tracta d'una modificació d'un pla ja aprovat les mesures a aplicar són assimilables a les del sòl urbà (article 20 PATRICOVA).  
  
- Paisatge.  
De conformitat amb el que s'estableix en la LOTUP, el paisatge actuarà com a criteri condicionant en la planificació territorial i urbanística.  
L'informe rebut del Servei d'Infraestructura Verda i Paisatge assenyala que la proposta no té incidència en el paisatge i per tant no és necessària la redacció d'un instrument per a la seua anàlisi. No obstant això, afig que, si es modificara la normativa urbanística vigent en aspectes relatius a les condicions d'edificació i/o urbanització de l'àmbit, seria necessària una nova valoració de la incidència en el paisatge d'aquestes modificacions.  
- Ordenació del territori.  
La Subdirecció General d'Ordenació del Territori i Paisatge ha emés un informe en el qual assenyala que la proposta compleix els principis directors d'ocupació de sòl establits en l'Estratègia Territorial de la Comunitat Valenciana (ETCV).  
En l'actualitat s'està elaborant el PAT del Baix Segura. Aquesta modificació haurà d'ajustar-se als objectius i criteris de l'esmentat PAT en el cas que s'aprove amb posterioritat.  
G. Consideracions jurídiques.  
L'avaluació ambiental estratègica és l'instrument de prevenció establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental, de conformitat amb el que es preveu en la legislació d'avaluació ambiental.  
H. Valoració ambiental d'acord amb els criteris de l'annex VIII de la LOTUP.  
1. Per les característiques dels plans i programes:  
La modificació puntual plantejada no estableix el marc per a projectes sotmesos a avaluació d'impacte ambiental i la incidència sobre el pla especial que modifica és mínima i no influeix en altres plans de rang inferior.  
No presenta nous efectes ambientals significatius sobre el medi ambient i no té cap incidència en el model territorial ja aprovat.  
  
Quant al consum de recursos (subministraments d'aigua, energia, xarxa de sanejament i accessos) es pot suposar que no varia respecte a la situació del planejament vigent, ja que no es produeix una variació de l'edificabilitat global, si bé convindria que s'incloguera una descripció i anàlisi d'aquesta qüestió en la proposta del pla.  
De la revisió de la fotografia aèria, s'observa que les edificacions ja estan majoritàriament construïdes, per la qual cosa es pretén adaptar l'instrument de planejament a la realitat edificada. Aquesta circumstància no queda reflectida en la documentació i per això haurà d'aclarir-se en la documentació si es tracta de regularitzar les edificacions existents. En aquest cas, caldria analitzar si és necessari adoptar mesures correctores enfront de les possibles afeccions existents.  
2. Per les característiques dels efectes i de l'àrea probablement afectada:  
L'actuació es localitza en un entorn ja antropitzat i únicament es proposa una major ocupació de l'edificació en cada parcel·la que, no obstant això, no produeix un increment de l'edificabilitat. L'ús i la intensitat global del pla no varia.  
El risc d'inundació no varia respecte al del pla ja aprovat i, a més, s'ha de tindre en compte que el municipi està declarat com d'elevat risc.  
  
I. Proposta d'acord.  
Segons estableix l'article 51 de la LOTUP, d'acord amb els criteris de l'annex VIII d'aquesta llei i en vista de l'anàlisi que s'ha realitzat en l'apartat anterior es pot concloure que el pla especial proposat no té efectes significatius negatius sobre el medi ambient i el territori, i es pot resoldre l'avaluació ambiental estratègica pel procediment simplificat.  
  
D'acord amb el que s'ha exposat, es resol:  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 2 del Pla especial del campus de la Universitat Miguel Hernández d'Orihuela (Alacant), l'objecte de la qual serà el descrit en la documentació remesa, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació del pla d'acord amb la seua normativa sectorial, sempre que s'adopten els condicionants següents:  
  
1) En el text de la proposta de pla, s'haurà de:  
- Assenyalar que la modificació afecta l'ordenació estructural i no la detallada tal com s'indica.  
- Aclarir si s'ha procedit a regularitzar les edificacions existents.  
- Descriure la situació en relació amb el subministrament d'aigua, subministrament elèctric i gestió d'aigües residuals i pluvials.  
- Ajustar-se als objectius i criteris del PAT del Baix Segura en el cas que estiga aprovat.  
2) En el cas que es modificara la normativa urbanística vigent en aspectes relatius a les condicions d'edificació i/o urbanització de l'àmbit, caldria una nova valoració de la incidència en el paisatge d'aquestes modificacions.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què fa referència l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que es disposa en l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
Vist tot l'anterior, la Comissió d'Avaluació Ambiental acorda: emetre l'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 2 del Pla especial del campus de la Universitat Miguel Hernández d'Orihuela, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
Notificar a les persones interessades que contra aquesta resolució, per no ser un acte definitiu en la via administrativa, no és possible cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que li notifique perquè en prenga coneixement i als efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que se'n deriven, conforme ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 4 de juny de 2021.- El secretari de la Comissió d'Avaluació Ambiental: José del Valle Arocas».  
  
València, 28 de setembre de 2023.- El director general d'Urbanisme, Paisatge i Avaluació Ambiental: Miguel Ángel Ivorra Devesa.